آذربایجانین ارمنیستانا وئردیی سون درس ایشغالچینی رگیونداکی مؤوجود رئاللیقلارلا حسابلاشماغا مجبور ائدیر.
بو سؤزلری آخار. آذ-ا آچیقلاماسیندا پولیتولوق ایلقار ولیزاده دئییب. اکسپرتین سؤزلرینه گؤره، آذربایجان اوردوسونون ناخچیوانداکی اوغورو بیرمعنالی اولاراق رگیوندا حربی-سیاسی وضعیتین دییشمهسیندن خبر وئریر:
«اؤتن دؤورده حربی-سیاسی وضعیت بونا ایمکان وئرمیردی. بورادا موختلیف عامللر، او جملهدن رگیونال اؤلکهلرین ماراقلارینی دا اؤن پلانا چکمک لازیمدیر. ارمنیستان همیشه روسییانین آرخاسیندا گیزلنیر و موختلیف واسطهلرله آذربایجانلا اولان عملیاتلارا روسییانی دا قاتماغا چالیشیردی. ایروان بو معنادا روسییادان اینفورماسییا و یا سیاسی دستک آلماغی باجاریردی. آنجاق دوشمن بو دفعه اومدوغونو روسییادان آلا بیلمدی. او اوزدهن ارمنیستان رهبرلیگی اؤزونو ائله آپاردی کی، گویا هئچ نه باش وئرمیر. بو او دئمکدیر کی، ارمنیستان دا آرتیق وضعیتین دییشدیینی آنلاییر. آذربایجان بو وضعیتدن ماکسیموم ایستیفاده ائدرک ارمنیستانا اؤز حربی گوجونو نوماییش ائتدیریر».
پولیتولوق بیلدیریب کی، بو فوندا آذربایجانین بلاروس، ایسرایل و روسییادان یئنی تعیناتلی حربی سورساتلارین آلینماسی ایستیقامتینده آپاردیغی سون دانیشیقلار ارمنیستانا جدی مئساژدیر:
«بوتون حاللاردا ارمنیستان چوخ عاجیز بیر دوروما دوشوب. دقت چکن مقام ایسه روسییانین دا بوندا ماراقلی اولماسیدیر. آذربایجانلا روسییانین ماراقلاری بو مسئلهده اوست-اوسته دوشور. سون واختلار ارمنیستانین سیاسی رهبرلیگی معمالی بیاناتلارلا چیخیش ائدیر، قوندارما داغلیق قاراباغین دانیشیقلاردا طرف کیمی چیخیش ائتمهسینی ایرلی سورور. بو، روسییانی دا قانع ائتمیر، چونکی ایندیکی دانیشیقلار پروسسینین منطیقینه ضیددیر. پوتین دانیشیقلار پروسسینین موسکوانین ماراقلارینین علیهینه اینکیشاف ائتمهسینه ایمکان وئرمز. بو تکلیف روسییانین ایستییندن کناردا سسلندییندن، موسکوا ایروانین حاضیرکی اؤزفعالیتیندن ناراحاتدیر. اونا گؤره ده آذربایجانین ارمنیستانا حربی-سیاسی تضییقی روسییا طرفیندن ناراضیلیقلا قارشیلانمادی. بوتون بونلار ایسه دانیشیقلار پروسسینین اینتنسیولشدیریلمهسینی ضروری ائدیر. ارمنیستانین یئنی رهبرلیگی آرتیق اورتایا کونکرت مؤقع قویمالیدیر».
اکسپرت حساب ائدیر کی، آذربایجانین ایشغالچییا تضییقی ارمنیستانی اؤز مؤوقعینده کورکتهلر ائتمهیه و دانیشیقلاردا رئال تکلیفلرله چیخیش ائتمهیه مجبور ائدیر:
«اگر یاخین واختلاردا دانیشیقلار پروسسی باشلاسا، ارمنیلر سون پروسسلردن لازیمی نتیجه چیخاراجاقلار».
azb_Arab azb_Arab azb_Arab azb_Arab azb_Arab azb_Arab azb_Arab